20. ΠΡΟΕΔΡΙΚΟΝ ΔΙΑΤΑΓΜΑ υπ΄ αριθ. 527 της 15/20 Ιουν. 1977 (ΦΕΚ Α΄ 172) Περί επεκτάσεως των διατάξεων των άρθρ. 29 και 30 του Νόμ. 434/76 επί του Οργανισμού Εκδόσεων Διδακτικών Βιβλίων (ΟΕΔΒ) του εποπτευομένου υπό του Υπουργείου Εθνικής Παιδείας και Θρησκευμάτων. Έχοντες υπ΄ όψιν: 1.Τας διατάξεις του άρθρου 2 του Ν. 4464/65 «περί τροποποιήσεως διατάξεων τινων του υπαλληλικού κώδικος εν συνδυασμώ προς τας διατάξεις του άρθρου 43 του Ν. 22/75 και της παρ. 3 των άρθρων 29 και 30 του Ν. 434/76 «περί ρυθμίσεως θεμάτων καταστάσεως των δημοσίων διοικητικών υπαλλήλων και υπαλλήλων Ν.Π.Δ.Δ.». 2.Την υπ΄ αριθ. 371/4.4.77 γνωμοδότησιν του Συμβουλίου της Επικρατείας, προτάσει των Υπουργών Προεδρίας Κυβερνήσεως, Οικονομικών και Εθνικής Παιδείας και Θρησκευμάτων, αποφασίζομεν: Άρθρον μόνον. Αι διατάξεις των άρθρων 29 και 30 του Ν. 434/76 «περί πληρώσεως, θέσεων και ρυθμίσεως θεμάτων αφορώντων εις την κατάστασιν των δημοσίων υπαλλήλων και υπαλλήλων Ν.Π.Δ.Δ.» επεκτείνονται και επί του Οργανισμού Εκδόσεως Διδακτικών Βιβλίων (Ο.Ε.Δ.Β.) του εποπτευομένου υπό του Υπουργείου Εθνικής Παιδείας και Θρησκευμάτων. 